# Bogovi

Bogovi se delijo v tri (načelo trojnosti) rodove.

## Prvi rod

Prvi rod bogov je ustvaril [Rod](rod.md). To so bogovi

- [Svarog](svarog.md),
- [Črnobog ali Črt](crnobog.md) in
- [Lada](lada.md).

To so mogočni prvobitni bogovi, demoni starega sveta, ki skrbijo za ravnotežje kozmičnega reda in kaosa.

Boginjo Lado omenja na primer [Hrenova pridiga ob polaganju temeljnega kamna za kapucinski samostan v Ljubljani](http://sms.zrc-sazu.si/pdf/13/SMS_13_05_Visocnik.pdf).

Svaroga kot boga, ki spi in sanja svet omenja več mitov. Med njimi je več različic, po katerih se iz sanj zbudi, po drugih pa bi se v primeru prebuditve svet, ki obstaja le v Svarogovih sanjah, končal.

[Črnobog](http://starislovani.blogspot.com/search/label/%C4%8Crt) je bodisi identičen s Črtom ali pa je oče Črta, strašnega zmaja podzemlja.

## Drugi rod

Drugi rod bogov sta ustvarila Svarog in Lada. To so bogovi:

- [Perun ali Kresnik](perun.md),
- [Veles ali Vedomec](veles.md) in
- [Mokoš ali Baba](mokos.md), sledijo pa
- [Stribog ali Veternik](stribog.md),
- [Dajbog](dajbog.md) in
- [Semargl ali Netek](semargl.md).

To so veliki in močni bogovi, ki skrbijo za ravnovesje med redom in kaosom na svetu. Skrbijo za tek časa, vse pomembne naravne elemente (zrak, zemlja, ogenj, voda), za nebesa, zemljo in podzemlje, za vse štiri strani neba in vsak košček sveta.

## Tretji rod

Tretji rod bogov so potomci Peruna in Mokoš oziroma Velesa in Mokoš. To so:

- [Jarilo ali Jurij](jarilo.md),
- [Morana ali Mara](morana.md),
- Jarnik.

Tretji rod bogov so otroci Peruna, Mokoš in Velesa. To so bogovi, ki skrbijo za letno prenavljanje narave, življenje in smrt in ponovno rojstvo.
